Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: 1994. évi I. törvény 3. §-ával összhangban, az Európai Közösségek Tanácsának a polgári légiközlekedési balesetek
Paragraph Index: 811

b) A természetes fényviszonyok a légiközlekedési baleset, repülőesemény időpontjában (napfény, holdfény, szürkület stb.). 1.8. Navigációs berendezések. A rendelkezésre álló navigációs berendezések vonatkozó adatai, beleértve az olyan leszálló berendezéseket, mint például az ILS, MLS, NDB, PAR, VOR, az optikai földi segédberendezéseket stb. és az adott időpontban tapasztalt, hatékonyságukra vonatkozó információkat. 1.9. Összeköttetés. A légiforgalmi mozgó és a légiforgalmi állandó helyű szolgálat összeköttetésére és ennek hatékonyságára vonatkozó információk. 1.10. Repülőtéri adatok. A repülőtérre, létesítményeire és állapotukra, illetve ha a felszállás, vagy a leszállás nem a repülőtéren történt, akkor a felszállási vagy a leszállási területre vonatkozó témához tartozó információk. 1.11. Légijármű adatrögzítők. A légijármű adatrögzítők telepítési helye a légijárműben, állapotuk a megtaláláskor és a belőlük nyert adatok. 1.12. A roncsra és a becsapódásra vonatkozó adatok. Általános információk a légiközlekedési baleset, repülőesemény helyszínéről és a roncs szétszóródásáról; felderített anyaghibák vagy alkatrészhibák. A roncs különböző darabjainak helyére és állapotára vonatkozó részletekre rendszerint nincs szükség, csak akkor, ha ezzel a légijármű becsapódás előtti széthullását szükséges jelezni. Vázlatok, térképek és fényképfelvételek ebben a részben helyezhetők el, vagy a Függelékhez csatolhatók. 1.13. Az orvosi és az igazságügyi-orvosszakértői vizsgálatok adatai. Az elvégzett vizsgálatok eredményeinek és az azokból rendelkezésre álló adatok rövid leírása. Megjegyzés: a hajózó személyzet szakszolgálati engedélyével kapcsolatos egészségügyi adatokat az „1.5. A személyzet adatai” című részben kell közölni. 1.14. Tűz. Ha tűz keletkezett, akkor az eset természetére, valamint az oltáshoz használt tűzoltó eszközökre és hatékonyságukra vonatkozó információk. 1.15. A túlélés lehetősége. A kutatás, vészelhagyás és mentés rövid leírása, a személyzet és az utasok elhelyezkedése az elszenvedett sérülések viszonylatában, az olyan szerkezetek elégtelensége, mint például ülések és biztonsági övek felerősítései. 1.16. Próbák és kísérletek. A próbák és kísérletek eredményeinek rövid ismertetése. 2000/52. szám 1.17. A szervek jellemzése. A légijármű üzemelését befolyásoló szervezetekkel és ezek vezetőségével összefüggő vonatkozó információk. E szervek közé tartozik például az üzemben tartó, a légiforgalmi szolgálatok, az útvonal-, a repülőtéri- és az Országos Meterológiai Szolgálat (OMSZ) és a hatóság. Az információk nem korlátozódnak a szervezeti felépítésre és funkciókra, hanem kiterjedhetnek az erőforrásokra, a gazdasági helyzetre, a vezetési irányelvekre és gyakorlatra, valamint az adott szervre vonatkozó egyéb információkra, amelyek a légiközlekedési balesettel, repülőeseménnyel összefüggésben állnak. 1.18. Kiegészítő adatok. Az 1.1—1.17. pontokban nem szereplő, de a témához tartozó információk. 1.19. Hasznos vagy hatékony kivizsgálási módszerek. Ha a kivizsgálás során hasznos vagy hatékony kivizsgálási módszereket alkalmaztak, akkor röviden tüntetessék fel e módszerek alkalmazásának okát, utaljanak főbb jellemző vonásaikra, továbbá az 1.1—1.17. pontig terjedő alcímek alatt ismertessék az eredményeket.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes